Downloaded from YTS.MX
‏- ספיישל קומדיה של NETFLIX -
Official YIFY movies site: YTS.MX
‏טניסון, איך אתה רוצה שנקרא לך בכתוביות?
‏התחלנו.
‏אתה בטח רוצה לדעת ‏מה כינויי הגוף המועדפים עליי.
‏אין לי כאלה.
‏אני לא רוקד לפי החליל של ה"נאורים",
‏אז תקראו לי איך שאתם רוצים.
‏רק בדקתי אם אנחנו צריכים לכתוב ‏את תואר עיטור המסדר הבריטי אחרי השם.
‏לא, אתם צריכים. אתם חייבים, למעשה.
‏שנת 2001, שנה שלעומתה 2020 ‏נראית יותר כמו פריקוול…
‏- הם משקרים לכם -
‏עם אירועים יותר אפוקליפטיים, ‏יותר בלתי צפויים
‏ויותר משונים מאשר בכל שנה קודמת ‏בתולדות השנים.
‏אני פה בשידור חי. אני לא חתול.
‏מה קורה? ‏-עם גישה חסרת תקדים לאקדמאים…
‏אני מקסים?
‏עיתונאים…
‏אז מה טביעת הרגל הפחמנית של המנורה הזאת?
‏פרשני חדשות בכבלים…
‏בחייכם! איש הביזון היה חתיך.
‏הוא היה חתיך.
‏אילי טכנולוגיה מיליארדרים.
‏אלה מים מכדור הארץ? ‏-כן.
‏מדענים.
‏רק קצת פייזר לפני שנתחיל.
‏משפיענים.
‏אני יכול להיות בטיקטוק בזמן שנעשה את זה?
‏פרשני תרבות. ‏-מה שאני חושבת באמת?
‏אתם רוצים שאהיה הראשונה שיבטלו ב-2022?
‏ואזרחים ממוצעים.
‏אני קודם כול אימא וקודם כול אמריקנית.
‏בסדר הזה.
‏זה ממש כואב, מה?
‏שוב השתמשתי בקצה הלא נכון.
‏זה הסיפור של 2021,
‏שמסופר על ידי אלה שהיו שם, ‏לצופים, שגם היו שם.
‏אתם צופים ב"מוות ל-2021!"
‏- דונלד ג' טראמפ -
‏- טוקיו 2020 -
‏- אל תזריקו לילדים ‏חיסונים הורגים -
‏- אחד בינואר 2021 -
‏שנת 2021 התחילה בנימה אופטימית.
‏שורה של חיסונים חדשים וטעימים
‏מבטיחה להפוך את מגפת הקורונה ממשבר מתמשך
‏לזיכרון טראומטי מודחק.
‏והפוליטיקאי הצעיר ברוחו ג'ו ביידן
‏מתכונן להיכנס לבית הלבן ‏ולרפא את ארה"ב המפולגת.
‏יחד נוכל לעשות את זה.
‏אבל האופטימיות לא מחזיקה מעמד זמן רב.
‏- וושינגטון -
‏ארצות הברית! ארצות הברית!
‏המון זועם צובא על מחוז קולומביה…
‏- שישה בינואר -
‏בזעם בעקבות טענות הכזב ‏של הנשיא טראמפ על זיוף בבחירות.
‏- עצרו את הגניבה -
‏אין סיכוי שהפסדנו בג'ורג'יה.
‏הבחירות היו מכורות מראש.
‏טענות שהשמיעו בצייתנות שותפיו בתקשורת.
‏דונלד טראמפ ריסק את ג'ו ביידן.
‏שבעים וחמישה מיליון איש
‏בחרו שוב בדונלד ג' טראמפ בשלושה בנובמבר.
‏זה באמת היה מכור נגד דונלד טראמפ.
‏- מדיסון מדיסון ‏רק שואלת שאלות -
‏אחד השופרות החזקים ביותר של השקר הגדול ‏של הנשיא טראמפ, השדרנית מדיסון מדיסון.
‏האם הטרוריסטים מאנטיפה ‏הסתננו לספירה באריזונה
‏בתחפושת של מכונות הצבעה?
‏- האם תוכלו לעצור את הגניבה? -
‏רק שואלת שאלות.
‏להילחם למען טראמפ! להילחם למען טראמפ!
‏זה התגבש לכדי מאבק איתנים.
‏- ביידן הוא הווירוס -
‏המקבילה ההיסטורית הדומה ביותר ‏היא אולי הקרב על הוגוורטס…
‏- חבר המסדר הבריטי טניסון פוס, היסטוריון -
‏שבו לורד וולדמורט שלח ‏את כל אוכלי המוות לתקוף את ביה"ס,
‏ולהגן על ההורקרוקסים האחרונים שלו… ‏-אבל זה לא הארי פו…
‏תמשיך. ‏-תודה.
‏כמובן, תומכיו של טראמפ
‏סברו שהדרך היחידה למנוע מה"דיפ סטייט" ‏להרוס את הדמוקרטיה
‏היא להרוס אותה קודם בעצמם.
‏ואנחנו נלחמים.
‏אנחנו נלחמים בחירוף נפש, ‏ואם לא תילחמו בחירוף נפש,
‏לא תהיה לכם מדינה יותר.
‏כשהתקשורת העולמית עוקבת בשקיקה ‏אחר כל צעד שלהם,
‏המתפרעים הסתערו על גבעת הקפיטול ‏כדי למנוע מסגן הנשיא
‏לאשר את הצבעות חבר האלקטורים,
‏אחד התפקידים הטקסיים חסרי המשמעות
‏שמייק פנס מצטיין בהם בדרך כלל.
‏בוושינגטון באותו יום
‏הייתה הכתבת הוותיקה בוושינגטון, ‏סנוק אוסטין.
‏- עיתונאית ‏סנוק אוסטין -
‏מעולם לא ראיתי שום דבר…
‏- סנוק אוסטין ‏כתבת בוושינגטון -
‏שום דבר מטורף בוושינגטון כמו בשישה בינואר,
‏ואני עובדת בוושינגטון המון שנים. ‏ראיתי את ווטרגייט.
‏הייתי עדה לפליטת הזרע של קלינטון.
‏הייתי בחדר כשבוש כרע ברך בפני זוד.
‏אבל זה היה משהו אחר.
‏שילוב של התקוממות אלימה ‏ומסיבת תה של שימפנזים.
‏מפחיד וטיפשי.
‏כמו סרט חבובות על מלחמת וייטנאם.
‏המהפכה משודרת בטלוויזיה,
‏ומועברת בסטרימינג ‏בסופה של צילומים כאוטיים בסלולרי.
‏לדעתי שישה בינואר היה נפלא.
‏כל כך מעורר השראה לראות ‏כל כך הרבה אזרחים משתתפים בדמוקרטיה.
‏אני חושבת שאם אכפת לכם כל כך, ‏אתם צריכים לקבל הזדמנות לנהל את המדינה.
‏למה לא?
‏אנחנו בגבעת הקפיטול. ‏-אנחנו בגבעת הקפיטול, אחי.
‏המתפרעים הם אזרחים רעים וטובים בו-זמנית.
‏הם מבצעים פשע, ‏אבל מצלמים בעצמם בצורה מקיפה את הראיות
‏שעשויות להרשיע את כולם בהמשך.
‏- דריק אוונס האקטיביסט, פייסבוק -
‏אפשר לדבר עם פלוסי?
‏כן, אנחנו באים, כלבה!
‏מייק פנס? אנחנו באים גם אליך, בוגד מזוין!
‏אחד מהם היה ביזון שהתחפש לבן אדם.
‏חופש!
‏הוא כנראה מחה כי ביזונים ‏עדיין לא קיבלו זכות הצבעה, נכון?
‏- ג'מה נריק ‏אזרחית בריטית ממוצעת -
‏וגם אם הייתה להם, הם לא היו יכולים ‏להחזיק את העט בפרסות.
‏זה הבית שלנו. זאת המדינה שלנו.
‏הסתכלתי על זה קורה, וכמו כל אמריקני, ‏הייתי מבועתת.
‏אבל היית שם?
‏- קאתי פלאוורס ‏אימא אמריקנית ממוצעת -
‏בגבעת הקפיטול? ‏-הייתי שם?
‏רואים אותך בצילומים בבירור.
‏כן, הייתי שם.
‏אבל רק כדי לתמוך בלי אלימות.
‏צא החוצה, פנס! חתיכת פחדן!
‏פשוט מימשתי את חופש הביטוי שלי
‏כאזרחית אמריקנית.
‏וגם את זכותך למרוח את החרא שלך על קירות?
‏כתבתי, וגם זה נחשב ביטוי, האמת.
‏האווירה נהייתה די פרועה,
‏אבל היה כיף להשתייך ‏למשהו שעשוי לשנות את העולם.
‏אני חושבת שזה באמת ‏היה הוודסטוק של הדור שלי.
‏אם כי אני לא באמת יודעת מה זה וודסטוק.
‏לבסוף, אחרי מוות וחורבן,
‏קרא טראמפ לנתיניו המבולבלים להפסיק.
‏אנחנו חייבים שקט, אז לכו הביתה.
‏אנחנו אוהבים אתכם. אתם מיוחדים מאוד.
‏הוא אומר ללכת הביתה.
‏דונלד טראמפ ביקש מכולם ללכת הביתה.
‏אנחנו נשארים.
‏טוב, אז תישאר, בן זונה. לא אכפת לי.
‏לאחר מכן, כשנשאלו על ידי התקשורת,
‏רבים מהמעורבים לא היו מסוגלים להסביר ‏את מעשיהם בצורה קוהרנטית או לא קוהרנטית.
‏לא הסתערתי על אף אחד ‏או על שום דבר או משהו כזה.
‏- אזרח שנעצר בגבעת הקפיטול -
‏הייתי במקום הלא נכון בזמן הלא נכון.
‏אני מתחרטת עמוקות על המעשים שלי.
‏הם לא משקפים את מי שאני כאדם או כאמריקנית
‏או כאימא או כמי שאני,
‏וזה מה שאמרתי לשופט, והכי חשוב,
‏הוא האמין לי.
‏הוא בכל זאת גזר עלייך מעצר בית.
‏אני לא…
‏למה נראה לך שאני במעצר בית?
‏האזיק האלקטרוני שלך, אולי?
‏אה, זה? זה לא…
‏הדבר הזה דווקא שימושי מאוד.
‏הוא מנטר את קצב הלב שלי, את לחץ הדם שלי
‏וכמה אני יכולה להתקרב לחנות נשק.
‏אם אני קרובה מדי, בום! הוא מתפוצץ.
‏לא באמת, סתם צוחקת.
‏אבל יכניסו אותי למעצר. ישר למעצר.
‏- האימא הכי טובה בעולם -
‏מה גרם לאמריקנים לתקוף את הממשלה שלהם?
‏העיתונאית בעלת הטור פן פארקר ‏כתבה בצורה מקיפה
‏ובשכרות על החברה האמריקנית כיום.
‏כיום יש שתי אמריקות.
‏- פן פארקר, פרשנית תרבותית -
‏אמריקה שמאמינה במומחים, ‏גורמים רשמיים ועיתונאים כמוני
‏כשאנחנו אומרים שביידן ניצח.
‏אמריקה השנייה חושבת שאותם מומחים,
‏גורמים רשמיים ועיתונאים כמוני, ‏כולנו חלק מקונספירציה ענקית.
‏אני שואלת אתכם, נראה לכם ‏שאני בחיוג המהיר של הסי-איי-איי?
‏הם בטח מסוגלים ליותר.
‏אני ממש מקווה שכן.
‏בסופו של דבר טראמפ יצא מהבית הלבן,
‏כשעננת ההדחה מרחפת מעל ראשו,
‏והשאיר את המעודדות הרפובליקניות שלו ‏ללא הגה ועמוד שדרה.
‏בהתחלה הרפובליקנים גינו את טראמפ.
‏אחר כך הם הכחישו שהם גינו אותו.
‏אחר כך הם הכחישו שהם הכחישו שהם גינו אותו.
‏אחר כך הם הכחישו שכל זה קרה.
‏אחר כך הם גינו את כל מי ‏שגינה את ההכחשות שלהם.
‏הם משנים עמדות בתדירות ובלי בושה ‏כמו אימא שלכם.
‏אחרי כל העניינים האלה,
‏לא פלא שאמריקה החליטה ‏שלא יהיה נשיא לתקופה מסוימת.
‏הם מינו מטפל זקן שידאג לעניינים
‏עד שיחשבו על הצעד הבא.
‏שכה יעזור לי אלוהים.
‏ברכותיי, אדוני הנשיא.
‏- עשרים בינואר -
‏הסדר החוקתי שב על קנו
‏כאשר בטקס גירוש שדים הפוך,
‏רוחו של ג'ו ביידן הוכנסה לבית הלבן.
‏הדמוקרטיה ניצחה.
‏ביידן הבטיח תוכנית אינטנסיבית ‏ב-100 ימיו הראשונים בתפקיד,
‏למקרה שהוא לא ישרוד מעבר לכך.
‏ביידן היה משהו אחר.
‏הוא לא אמר שאנחנו צריכים ‏לתקוע אקונומיקה בתחת
‏או לעג לנכים או התרברב בתקיפה מינית.
‏כאילו הוא לא ידע ‏מה משמעות המילה "נשיאותי".
‏המשימה הראשונה של ביידן ‏היא מבצע חיסוני הפלא לקורונה,
‏שמאפשרים לאנשים לחזור לכ-40 אחוז שגרה.
‏אבל לא כולם מרוצים.
‏אני לא אוהב להגדיר את עצמי ‏לפי מותגי מיינסטרים
‏כמו פייזר או מודרנה…
‏- דיוק גוליס, משפיען -
‏בעיקר אם הם לא שילמו על פרסום סמוי,
‏אז התחברתי עם בחור שמבשל איי-פי-איי בעצמו,
‏ובישלנו חיסון קראפט משלנו.
‏בסדר, והינה זה.
‏- חיסון תוצרת בית -
‏לא מסונן, לא מפוסטר.
‏יש טעם של…
‏- ביידן הזקן שבר רגל -
‏- מיתוס נופץ: כל מה שיריביי אומרים -
‏- ההתחייבות הסביבתית של דיוק -
‏- איך המסכה תהרוג אתכם - חלק 456 -
‏כן, טעים כמו כל איי-פי-איי אחר.
‏הערב חוקרים עוקבים היטב ‏אחר זן חדש של נגיף הקורונה,
‏שמתפשט מהר בניו יורק.
‏- הזן הבריטי החדש ‏נמצא בשלוש מדינות בארה"ב -
‏אבל בדיוק כשהחיסונים מציעים אור בקצה המחט,
‏דיווחים מבשרי רעות בחדשות חושפים ‏שזנים מקומיים קטלניים מתפשטים בעולם.
‏- חששות מזן דרום אפריקני -
‏למה וירוסים חדשים צריכים להגיע ממעבר לים?
‏אנחנו צריכים לייצר זנים כאן, בארה"ב, ‏לא לייבא אותם.
‏תייצרו שוב חיידקים באמריקה.
‏תיפרדו לשלום מהזן הבריטי.
‏לפי ארגון הבריאות העולמי,
‏הוא נקרא רשמית זן אלפא.
‏הכתוביות המפוכחות בחדשות חשפו
‏שארגון הבריאות העולמי מתכנן ‏לקרוא לכל הזנים החדשים ביוונית.
‏אני לא יודעת למה היוונים הסכימו ‏לייצר את כל הזנים החדשים.
‏אפשר לחשוב שיש להם מספיק על הראש ‏עם כל היוגורט.
‏אחד הזנים משתלט על משדרי החדשות. דלתא.
‏בהתחלה חשבתי ששמות המותג החדשים איומים,
‏ושהיו יכולים לחשוב ‏על משהו קליט יותר מדלתא,
‏אבל הם אמרו שהם חיפשו,
‏ושאין שום דבר קליט יותר מדלתא.
‏המדען פיירקס פלאסק
‏נמצא בקו החזית במלחמה נגד הזנים.
‏מה כל כך מדאיג בזן הדלתא?
‏- פיירקס פלאסק, מדען -
‏זן הדלתא מסוכן מאוד
‏בגלל המוטציות בקידוד הגנטי
‏של חלבון הספייק של נגיף הקורונה,
‏כך שהוא הרבה יותר מידבק מהקורונה…
‏סליחה, מה זו המוזיקה הזאת?
‏רק מנסה להוסיף קצת אווירה, תחושת אימה.
‏המצב חמור. הוא לא…
‏הוא לא דורש מוזיקה. ‏-בטח.
‏כן. ‏-ככה יותר טוב?
‏תודה. ‏-איך נגיף עובר מוטציה?
‏בדיוק כמו בני אדם, נגיפים מתרבים.
‏כמו כל היצורים החיים,
‏נגיפים מכילים דנ"א, ‏וכשנגיף משתכפל, הוא מעתיק…
‏סליחה, מה קורה עכשיו?
‏רבייה. מנסה לעשות את זה סקסי.
‏תקשיב לי, מוטציה של וירוס זה לא סקסי בכלל.
‏לי זה לא עושה כלום, ‏והסתכלתי עליהם ממש טוב.
‏לכבות? ‏-תכבה.
‏מה ההבדלים בין הזנים?
‏זן האלפא, שאותר לראשונה בבריטניה ו…
‏מספיק! די, מספיק.
‏הגל החדש הזה של זני הווירוס
‏מביא לגל חדש של זני סגר ‏ולגל חדש של דיווחי חדשות מדכאים.
‏- תישארו בבית אם אתם יכולים -
‏אנשים שוב נאלצים לשנות את חייהם ‏כדי להציל חיים.
‏הייתי די בודדה בסגר, אז במקום לבכות לבד
‏כל הלילה וכל היום ובסופי שבוע,
‏חשבתי לנסות אפליקציית היכרויות.
‏החלקתי רק גברים עם מסכות ליתר ביטחון.
‏אפילו יצאתי לכמה דייטים בזום, ‏שהם דווקא טובים,
‏כי הם יכולים להיות ממש יעילים.
‏מה עשית לפני החל"ת?
‏והשאלה הזאת מופנית לגבר מספר אחת.
‏הייתה כימיה לא רעה עם אחד מהם.
‏אפילו התחבקנו קצת.
‏גברת דפני בריג'רטון.
‏כשהסגרים המשיכו להכאיב,
‏רבים ברחו לטלוויזיה. כמו שאתם עושים כרגע.
‏הלהיט הטלוויזיוני הראשון השנה ‏הוא "ברידג'רטון",
‏מסמך נועז המציג את האופן ‏שבו אנשים יפים עשו סקס בעבר.
‏הם צילמו בימים עברו,
‏אבל עם שחקנים מימינו, שזה חכם.
‏כולם מחופשים לאנשים מתוך ציורים.
‏הייתה שם לא מעט זימה, זה היה ממש מטונף.
‏זה היה מביך כי צפיתי בזה עם אימא שלי,
‏ולא נראה לי שהיא עשתה את זה אי פעם.
‏לפחות אני מקווה שלא.
‏אני לא אוהבת לחשוב על זה.
‏הרגע חשבתי על זה.
‏כמה נפלא לראות אותך, ליידי דנברי.
‏מילים שאני לא שומעת לעיתים קרובות מספיק.
‏הליהוק לסדרה הגיע לכותרות,
‏כי אנשים שאינם לבנים גילמו בה ‏אריסטוקרטים בריטים.
‏נהדר שמישהי שנראית כמוני
‏יכולה יום אחד לגדול ‏ולהיות הדוכסית מהייסטינגס.
‏ראיתי הכול בפעם אחת.
‏אבל בדיעבד כנראה ‏הייתי צריך לעבוד על החיסון.
‏אבל כמה גברים לבנים פריבילגים ‏מאוכזבים שהתוכנית הראוותנית
‏לא מניחה לגברים לבנים פריבילגים לנפשם, ‏דבר שהם זקוקים לו מאוד.
‏התוכנית הזאת הייתה גרועה יותר ‏מהפסלים בשנה שעברה.
‏הרב-תרבותיות לא מדויקת מבחינה היסטורית.
‏למעשה, אם לקחת בהשאלה ביטוי אופנתי,
‏זה ניכוס תרבותי, לא?
‏בבת אחת הלבנים נמחקים מההיסטוריה שלהם.
‏זו פנטזיה, לא היסטוריה.
‏אז הלבנים נמחקים מהפנטזיה שלהם,
‏שזה גרוע יותר, כי איפה זה נגמר?
‏הערב כשאני אישן,
‏יחליפו אותי בחלומות שלי בשחקן שחור נאה?
‏ואחר כך אתעלס עם עצמי ‏בקשיחות אך במומחיות כשאני מסתכל במראה?
‏זה מה שצריך לקרות? זה מה שאני רוצה?
‏שאתה רוצה? זה מה שאתה רוצה?
‏אבל בזמן שהאריסטוקרטיה של ברידג'רטון ‏עיוורת צבעים,
‏בני האצולה הבריטים האמיתיים הם בדיוק ההפך.
‏לדברי הארי ומייגן, ‏שכבר אינם בני משפחת המלוכה,
‏בריאיון מרתק בטלוויזיה.
‏מייגן סיפרה לנו שהייתה שיחה איתך
‏לגבי צבע העור של ארצ'י.
‏מה הייתה השיחה?
‏לעולם לא אספר על השיחה הזאת.
‏להאשים את משפחת המלוכה בגזענות ‏זו שערורייה.
‏טוב… ‏-לא!
‏אני לא מוכן לזה.
‏תגיד לי דבר אחד שלפיו ‏משפחת המלוכה גזענית. קדימה.
‏טוב. כל קיומם מבוסס על הרעיון שהשושלת שלהם
‏עליונה מטבעה על זו של שאר בני האדם.
‏אבל הם באמת עליונים מטבעם.
‏יש להם גנים מהסוג הטוב ביותר, שאפשר להשיג
‏רק כשמקפידים למלא את החובה בעקביות ‏ומתחתנים עם בת הדודה מדרגה שנייה.
‏לדעתי היה ממש מרענן
‏לראות בן משפחת המלוכה ‏יושב עם מראיינת מהטלוויזיה,
‏והיא לא שואלת אותו רק אם הוא פדופיל.
‏הריאיון מלא בגילויים מרעישים.
‏אף פעם לא חיפשתי את בעלי באינטרנט. ‏אני פשוט לא חשה צורך כזה,
‏כי הוא סיפר לי את כל מה שהייתי צריכה לדעת.
‏קשה להאמין שהיא לא חיפשה אותו בגוגל.
‏נו, באמת, עושים את זה רק כדי למצוא ‏את הטאקוס הכי טעימים באזור,
‏בטח ובטח שבעל.
‏זה מסוג המחזות האיומים ‏שהתחלנו לצפות להם למרבה הצער
‏מ"הנסיך הנאור" ו"הדוכסית אני-אני-אני".
‏בני מלוכה אמיתיים לא עושים מעצמם קרקס.
‏תסתכלו על המלכה. היא מתרוצצת ואומרת…
‏"תסתכלו עליי"?
‏היא נוסעת בכרכרה מוזהבת וחובשת כתר.
‏זה לא להשוויץ. זו טקסיות.
‏טקסיות מלכותית מסורתית.
‏מה עדיף לך,
‏שהיא תיסע בקורקינט חשמלי בלי גרביים?
‏היא המלכה, ‏ואני מאמין שהיא ראויה לכבוד שלנו.
‏לאחר הריאיון, ‏הנסיך פיליפ פורש מהחיים הציבוריים לתמיד.
‏הוא מת.
‏מיליונים צפו בהלוויה הקודרת
‏של הוד מעלתו הנסיך פיליפ, דוכס מתינבורו.
‏מן הסתם זו הייתה מכה קשה לאומה,
‏ובנימה אישית,
‏אתגעגע אליו נורא.
‏הכרת אותו?
‏לא.
‏אבל פגשת אותו לעיתים?
‏לא.
‏אולי עמדת פעם לידו?
‏הוא היה טיפוס נפלא.
‏- הערת החניתות של הנסיך פיליפס -
‏הוא הגיע לכותרות ‏בגלל הערות חסרות רגישות גזעית.
‏הוא לא היה גזען.
‏פשוט היה לו חוש הומור גזעני.
‏קצין חיל הים פיליפ ‏היה יכול תיאורטית להיקבר בים,
‏אבל כפי שנחשף בסרט תיעודי חדש, ‏הים מלא מכדי לקבל אותו.
‏הוא נקרא Seaspiracy, שזה מוזר,
‏כי חשבתי שכל הפיראטיות בים.
‏הסרט Seaspiracy בוחן את ההרס שיוצר דיג יתר
‏בשורה של שומרי מסך ורקעים לשולחן העבודה ‏בצבעים מרהיבים ונפלאים.
‏חשבתי שהוא עוסק בדגים וחשבתי, ‏"אני אוהבת דגים… וצ'יפס".
‏כן, בבקשה. אני אוהבת את זה.
‏אז צפיתי בו,
‏ועכשיו אני לא יכולה יותר לאכול דגים.
‏או צ'יפס, כי דולפין עלול להיהרג ‏מתפוח אדמה שנתקע לו בפתח הנשימה.
‏אי אפשר לצפות היום בשום דבר ‏בלי שיגידו לך להפסיק לאכול משהו.
‏צפיתי ב-Seaspiracy, ‏ועכשיו אני לא יכולה לאכול טונה.
‏אחר כך צפיתי ב"מורתי התמנונית", ‏ועכשיו אני לא יכולה לאכול מורים.
‏כל סרט תיעודי זה דבר אחד פחות שמותר לאכול.
‏אני אפילו לא אסתכן עם "משחק הדיונון", ‏כי אני אוהבת קלמרי.
‏עגמומי אפילו יותר מ-Seaspiracy ‏היה טקס האוסקר ה-93,
‏שנהיה בלתי ניתן לצפייה בגלל נוהלי הקורונה
‏וקוד הלבוש בסגנון המגפה.
‏והזוכה באוסקר הוא…
‏- סרט תיעודי -
‏"מורתי התמנונית".
‏כל כך מגוון אבל כל כך משעמם.
‏הייתי קוראת לזה "טקס האוסקר הראשון ‏של המתעוררים לנאורות",
‏אבל רוב הצופים ישנו לאורך כל הטקס.
‏הטקס בעל המראה החדש כולל חידושים רבים,
‏כולל לראשונה בתולדות האוסקר,
‏רגע של היזכרות באלה שבוטלו השנה.
‏- מאט דיימון, שחקן -
‏- ג'סטין טימברלייק, שחקן ומוזיקאי -
‏- ג'יי-קיי רולינג, סופרת -
‏- כריסי טיגן, דוגמנית -
‏- ד"ר סוס, סופר ילדים -
‏- ארמי האמר, שחקן -
‏- דמבו, פיל מעופף -
‏- ג'ינה קרנו, שחקנית -
‏- מר ראש תפוד, בדרן וירק -
‏- סיה, מוזיקאית -
‏- פפה לה פיו, בואש מונפש -
‏מינאפוליס, מינסוטה.
‏בחריגה מדהימה מהמסורת,
‏שוטר לבן נושא בהשלכות על הריגת אזרח שחור.
‏- הנשמה של אמריקה עומדת למשפט -
‏- צדק לג'ורג' פלויד -
‏מותו של ג'ורג' פלויד ב-2020 ‏הצית מחאה עולמית.
‏- חיי שחורים חשובים -
‏כך שהמשפט של השוטר שהרג אותו, דרק שובין,
‏הביא לסיקור עולמי אינטנסיבי.
‏אני לא יכול לנשום.
‏בצילומים מאולם בית המשפט ‏רואים את דרק שובין…
‏- עשרים באפריל -
‏יושב חסר רגש כשהוא מורשע.
‏בחוץ החדשות חושפות צהלות.
‏הערב הקהל כאן במיניאפוליס ‏מתפרץ בשמחה כשהוא מגלה
‏שדרק שובין הורשע ‏בגרימת מותו של ג'ורג' פלויד.
‏עורך הדין של שובין טען שהלקוח שלו ‏צריך לקבל מאסר על תנאי.
‏בעיקרון הוא אמר,
‏"אנחנו רוצים שביהמ"ש יבחן את האפשרות
‏להתחיל מלחמת אזרחים".
‏בקורט טי-וי רואים ששובין ‏בקושי מגיב כשהוא נלקח משם.
‏במסגרת גזר הדין שלו ‏נאסר על שובין להחזיק כלי נשק,
‏אבל הוא לא ירה בג'ורג' פלויד.
‏אם בית המשפט באמת היה רוצה צדק,
‏היו צריכים להוריד לו את הברכיים.
‏אביב.
‏תוכניות החיסון מלבלבות ברחבי העולם.
‏אבל בארה"ב,
‏דיווחי חדשות עגמומיים חושפים ‏שההיענות מהוססת
‏על רקע המחלוקות הפוליטיות המסורתיות.
‏חלק מסוים מהאוכלוסיה נאחז
‏בהתנגדות להתחסנות…
‏רפובליקנים.
‏בשונה מהמסורת, נראה שהדמוקרטים גאים כעת
‏לממש את זכותם להתחמש בחיסונים, ‏והרפובליקנים רוצים שיצאו להם מהוורידים.
‏כשייגמרו להם שפני הניסיונות, תתקשרו אליי.
‏באחד הסקרים המרתקים באן-בי-סי נאמר
‏ש-47 אחוז מתומכי טראמפ יסרבו לחיסון,
‏או כפי שהוא ניסח את זה, רוב.
‏גם צעירים לא מפשילים שרוולים…
‏כדי להפשיל שרוולים ולהתחסן.
‏חיסכון של 100 דולר בווירג'יניה המערבית.
‏התקשורת חושפת בהתלהבות תמריצים
‏לדור הזי הקשה לחיסון.
‏דונאטס מקריספי קרים, ‏צ'יפס משייק שאק בניו יורק.
‏תחשבו על זה כשאתם חושבים על התחסנות.
‏- חיסון עם תוספת צ'יפס! חינם בשייק שאק! -
‏קריספי קרים הציעו דונאטס חינם למחוסנים.
‏אז ב-2022 98 אחוז מאוכלוסיית ארה"ב
‏תחלה בקורונה או בסוכרת סוג 2.
‏- תורידו לילדים את הזמם -
‏- זן הקורונה האחרון יהיה קומוניזם -
‏אבל האיום הכי גדול על תוכניות החיסונים?
‏תיאוריות מתנגדי חיסונים חסרות היגיון ‏שמתפשטות במהירות מאדם לאדם.
‏- אל תיגעו לי בדנ"א! -
‏כמו משהו שאין לו מטאפורה ברורה.
‏תיאוריות אבסורדיות הן מגפה.
‏אני לא בולעת את כל מה שהממסד הרפואי אומר.
‏אני חוקרת בעצמי.
‏האם הם משתמשים בחיסונים ‏כדי לשנות את הדנ"א האמריקני שלנו מבפנים?
‏רק שואלת שאלות.
‏אז את מחוסנת, קאתי?
‏סירבתי להתחסן. פעמיים.
‏אז אני לא מחוסנת פעמיים.
‏ואתה יודע מה?
‏כן, היו לי כמה סימפטומים דמויי קורונה.
‏היה לי צינון קל עד בינוני ‏ושיעול בינוני עד כבד
‏וריווי חמצן נמוך עד נמוך מאוד.
‏תסמיני הקורונה האלה התחילו אצלך ‏ביום שבו הלכת לקניות בלי מסכה?
‏איזה יופי.
‏הבחור הזה רוצה שאשים מסכה.
‏זה קוד לבוש אליטיסטי של הדיפ סטייט,
‏ואתה לא יכול להכריח אותי לשים מסכה, טוב?
‏גברתי, את לא יכולה להיכנס לחנות בלי מסכה.
‏כשהפה שלך מכוסה, אני לא מבינה מה אתה אומר.
‏ובהמשך היום הפגנת מול מרכז חיסונים.
‏הגוף שלי, הבחירה שלי.
‏חמישה עשר אנשים ‏נדבקו ממך בקורונה באותו יום,
‏ואז עשית מסיבה.
‏זו הייתה מסיבת חשיפת קורונה.
‏נדבקתי!
‏נדבקתי בקורונה.
‏בחייכן, זו רק קורונה.
‏ואיך את מרגישה עכשיו?
‏אני מרגישה בסדר.
‏זו לא מחלה גרועה כל כך.
‏זה כמו צינון קיץ קל,
‏רק שאולי תצטרך מכונה שתשאיר אותך בחיים.
‏אני לא אשים מסכה. לא לגעת בי.
‏הרשתות החברתיות מואשמות ‏בהפקת תועלת ממידע מוטעה על חיסונים.
‏למעשה, זו אחת ההאשמות הפחות חריפות ‏שאיתן הן מתמודדות השנה.
‏למה לא עשיתם יותר כדי למנוע ‏את התפשטות השקרים נגד החיסונים
‏ברשת החברתית שלכם, ייפיאקר?
‏אם לקחת צעד אחורה…
‏- זירו פורניין, מנכ"ל ייפיאקר -
‏אמת ושקרים הם רק זרמי נתונים מנוגדים.
‏שני צדדים של אותו מטבע.
‏אני יודע שהמשתמשים שלנו ‏מעריכים את החופש להטיל את המטבע בעצמם.
‏אבל אנשים עלולים למות.
‏נשמע שמוות כדי להגן על חופש הדיבור ‏הוא מטרה נאצלת.
‏מה לגבי לא למות בכלל?
‏אמור להיות ברור מאליו ‏שאנחנו לא רוצים שהמשתמשים שלנו ימותו.
‏מחירי המניות שלנו ייפלו.
‏אבל גם אל מול הסרבנים, ‏החיסונים הוכחו כיעילים.
‏בזהירות נפתחו הסגרים.
‏היה נהדר להתחסן.
‏זה גרם לי להרגיש מוגנת מספיק ‏כדי לעשות כמה דברים חברתיים.
‏תראה! מי השחקן הזה?
‏הוא שיחק בדבר ההוא עם ההיא.
‏אנחנו זוכים לחופש, ‏אבל עכשיו מסוכן מדי לצאת החוצה.
‏דיווחים לוהטים חשפו שמזג האוויר ‏פותח בג'יהאד השנתי שלו נגד האנושות.
‏גל החום המחניק והמעיק ‏שחורך את מערב המדינה,
‏מגיע הערב לטמפרטורות מהמסוכנות ביותר השנה.
‏קנדה מדווחת על הטמפרטורה ‏הגבוהה ביותר בכל הזמנים,
‏מה שגורם לכמה מהתושבים ‏להוריד את חולצות המשבצות העבות שלהם
‏לפני שיעלו באש.
‏בתחזית מזג האוויר רואים מפה ‏שנראית כאילו ארה"ב עולה בלהבות,
‏כי זה נכון.
‏אז מה אם היה היום הכי חם בהיסטוריה?
‏- מתי העולם יפסיק להתבכיין? -
‏בכל שנה יש יום הכי חם.
‏ככה ימים הכי חמים עובדים.
‏גם היה יום הכי קר.
‏זה אומר שמתקרר או מתחמם?
‏אני רק שואלת שאלות.
‏גשם כבד באוסטרליה מביא ליבול מצוין
‏של עכברים.
‏בחושך ובדיוק בזמן,
‏הם כאן באלפים, ‏עכברים מסריחים שמתרוצצים ושורטים.
‏זו לא בעיית עכברים.
‏זו מגפת עכברים.
‏החדשות המקאבריות רק מתעצמות ‏כאשר המדבירים משחררים נחשים
‏בניסיון לרסן את המגפה.
‏הנחשים בטח חשבו,
‏"עכשיו בני האדם רוצים את העזרה שלנו? ‏כי בדרך כלל הם לא יורדים לנו מהגב".
‏זה קשה לנחשים, כי נחשים הם בעצם רק גב.
‏שטפונות בקנה מידה תנ"כי בגרמניה ‏שמים את העיר קרויצברג על המפה,
‏ובו-זמנית מוחים אותה מעליה.
‏כשהייתי קטנה, מזג האוויר התנהג יפה.
‏הוא בעיקר נשאר בשמיים, שם היה המקום שלו,
‏אבל עכשיו הוא עבר הקצנה.
‏הוא מבצע פיגועי מזג אוויר קיצוניים ‏בכל מקום.
‏מזג אוויריזם. זה הביטוי?
‏לא ברור למה הוא כועס.
‏אולי הוא מעביר יותר מדי זמן ‏ברשתות החברתיות.
‏ניסינו להזרים המון גזים לשמיים ‏כדי להרגיע אותו.
‏אנחנו עושים את זה כמיטב יכולתנו ‏כבר עשרות שנים.
‏זה לא עבד.
‏ואז בצילומי חדשות ‏מהפנטים ואפוקליפטיים כאחד,
‏מים, שנחשבו קודם להפך מאש,
‏עלו בלהבות במפרץ מקסיקו.
‏שינוי האקלים מדאיג אותך, ג'מה?
‏זה קצת מלחיץ אותי, כן,
‏אבל רק חמישית מהדאגה שיש לי ‏כשאני לא מוצאת את הטלפון שלי.
‏הים שבוער אמור ככל הנראה ‏להדאיג אותי יותר, אבל…
‏איפה הטלפון שלי?
‏מישהו יכול לצלצל אליו? אה, הוא…
‏כן, הפניקה נגמרה.
‏רואים? הכול בסדר עכשיו.
‏חוץ מאשר הים שבוער.
‏נראה שהסכנה לחיים בכדור הארץ הולכת וגוברת,
‏והמחשבות הוקדשו להגנה ‏על המשאב הכי יפה ויקר שלנו.
‏מיליארדרים.
‏העשירים המופלגים מככבים בטיסות ראוותניות ‏לחלל במימון עצמי ובהאדרה עצמית.
‏- בלו אוריג'ין -
‏הם משגרים את עצמם רחוק מהעולם הגוסס ‏ככל שכספם יאפשר להם.
‏- בלו מון -
‏אסטרונאוטים היו נבחרים על סמך מצוינות,
‏התאמה והדברים הנכונים.
‏עכשיו אלה אילי הון עשירים מופלגים ‏שרוצים פרסום.
‏עכשיו המחיר קובע.
‏אסטרונאוט 001, ריצ'רד ברנסון.
‏הראשון ששוגר מכדור הארץ
‏וכיכב ב"ספיישל תאגידי שלא מהעולם הזה",
‏מלך הפיראטים ריצ'רד ברנסון
‏בחללית הווירג'ין גלקטיק שלו.
‏שלוש, שתיים, אחת. שחרור.
‏זה עידן מעורר השראה של חלוצים.
‏יורי גגרין היה האדם הראשון בחלל.
‏אלן שפרד היה האמריקני הראשון בחלל.
‏ועכשיו הגיע ריצ'רד ברנסון, ‏האיש המיותר הראשון בחלל.
‏הייתי פעם ילד עם חלום.
‏עכשיו אני מבוגר בחללית.
‏כעבור כמה ימים היו מראות מרהיבים נוספים.
‏- ספינת החלל פרסט סטפ -
‏כשהג'נטריפיקציה נמשכה, ‏עוד חלום של ילד עשיר הועבר בשידור חי
‏כשהאולטרה מיליארדר ‏והקירח הראוי ביותר בעולם,
‏ג'ף בזוס,
‏שוגר בתוך מטאפורה פרוידיאנית בכוח רקטי,
‏כל רגע מרומז צולם לציבור המחייך.
‏קדימה, ג'ף! אתה טס לחלל.
‏היו המון צחקוקים ילדותיים ‏לגבי הצורה של החללית של מר בזוס,
‏אבל אני הרגשתי כשצפיתי בשיגור ‏שהיה בזה משהו
‏די פואטי ומעורר השראה.
‏הגבר הזה, שבנה את עצמו בשתי ידיו,
‏נועץ את הפין שלו בשמיים בגאווה,
‏ללא בושה, מתריס באלים עצמם
‏עם הפאלוס הענק והרושף הזה,
‏בזמן ששאר העולם הביט בהשתאות.
‏אתה חושב שהחללית הייתה טובה יותר
‏אם היו לה גם ביצים?
‏אני חושב שכן.
‏גודל החללית מטעה בתמונות המרתקות הללו.
‏בזוס ושאר הנוסעים
‏נמצאים רק בעטרה של הרקטה בזמן המשימה,
‏כפי שרואים בצילומים האינטימיים האלה.
‏כן! כל הכבוד. ‏-כן!
‏מי רוצה סקיטל? ‏-כן.
‏ויליאם שאטנר?
‏בהמשך השנה תיעדה מכונת יחסי הציבור של בזוס
‏כל שנייה שעברה ‏על תיירי החלל הפוסטמודרניים בינתיים.
‏ויליאם שאטנר מ"מסע בין כוכבים" ‏שוגר לאירוניספרה.
‏זה אבסורד ששאטנר שוגר לחלל
‏רק כי הוא גילם פעם איש חלל בטלוויזיה.
‏בצעירותי גילמתי את הכומר קנון צ'סובל, ‏תפקיד שהתקבל יפה מאוד,
‏בהפקה של הקולג' שלי ל"חשיבותה של רצינות".
‏הצחקתי את הקהל יותר מכמה מהדמויות הראשיות,
‏למיטב זיכרוני.
‏אבל…
‏אבל גם אם גילמתי פעם איש דת,
‏זה אומר שצריך לאפשר לי ‏להנחות טקסי חתונה והלוויות?
‏לא נראה לי.
‏על קרום כדור הארץ העדין ‏נורתה סוף סוף יריית הפתיחה…
‏- טוקיו -
‏של הכנס לבני אדם מושלמים,
‏האולימפיאדה.
‏- עשרים ושלושה ביולי -
‏כולם ממש ציפו לזה,
‏כי האולימפיאדה היא אחד
‏מהאירועים העולמיים המעטים שהם לא מגפה.
‏כפי שדווח בחדשות בהתלהבות, יש משהו חסר
‏בטוקיו… אנשים.
‏- לא יימכרו כרטיסים ‏כי התחרויות ייערכו ללא קהל -
‏זה קורה, שנה אחרי שתיארנו לעצמנו
‏מול מושבים ריקים ותחת צל הקורונה, ‏שאי אפשר לברוח ממנו.
‏העולם נהנה ממפגן ספורט בלתי נשכח,
‏אבל כשהכוכבת האמריקנית סימון ביילס ‏פרשה מהתחרות בהתעמלות…
‏- נבחרת ארה"ב לניצחון -
‏הבעיות הנפשיות שלה שלטו בכותרות.
‏המתעמלת סימון ביילס, הגדולה בכל הזמנים,
‏פורשת מתחרות אולימפית נוספת ‏כדי להתמקד בבריאותה הנפשית.
‏כן, אני מבין למה היא לא רצתה להתחרות.
‏היא פשוט הייתה אומללה.
‏אנשים עצובים לא עושים גלגלון יפה.
‏ואפילו כשהם מנסים,
‏יש קצת תחושה לא נעימה.
‏נבחרת אפגניסטן לא זכתה במדליה בטוקיו,
‏אבל בבית, באפגניסטן,
‏הטליבן עמד לזכות במדליית זהב בירי.
‏- קבול, אפגניסטן -
‏אפגניסטן שסועת קרבות כבר מאות שנים,
‏למרות התערבות אינטנסיבית ‏של המעצמות המערביות.
‏אפגניסטן, או יותר נכון, אפחניסטן,
‏נקראת בית הקברות של האימפריות.
‏האימפריה הבריטית נכשלה שם, ‏האימפריה הסובייטית נכשלה שם.
‏אפילו האימפריה הגלקטית נכשלה,
‏למרות המנהיגות הדינמית של לורד ויידר.
‏אבל זה…
‏מה?
‏לא משנה.
‏ב-2020
‏עשה טראמפ עסקה עם חבריו הפמיניסטים,
‏הטליבן.
‏כבר שני עשורים שאנחנו מחפשים ‏פתרון צבאי לאפגניסטן,
‏ואז מצאנו, לברוח.
‏הכניעה הושלמה.
‏הנשיא ביידן הכריז על נסיגה מלאה ‏של כוחות ארה"ב עד 11 בספטמבר,
‏ושחרר את תלמידי ההיסטוריה לעתיד
‏מהרודנות של שינון יותר מדי תאריכים.
‏אני מניחה שהחיילים האמריקנים
‏הם כמו כולם בימינו, והם רוצים לעבוד מהבית.
‏קצב הנסיגה האמריקנית מפתיע את כולם.
‏הפעם האחרונה שנשיא נסוג כל כך מהר
‏היה בממשל קלינטון.
‏זו בדיחת סקס על טרגדיה.
‏אני לא גאה בעצמי בקטע הזה.
‏חיילי ארה"ב פינו את בסיס חיל האוויר בגראם, ‏השאירו אותו באי-סדר,
‏וריסקו את הדירוג שלהם באייר בי אן בי.
‏האם השתלטות הטליבן על אפגניסטן בלתי נמנעת?
‏לא.
‏היא לא.
‏- ברוכים הבאים לקבול -
‏אבל ביידן טעה ובגדול.
‏- חמישה עשר באוגוסט -
‏הטליבן כבש את קבול במהירות.
‏הם כבשו את קבול עם מעט לוחמים יחסית,
‏אבל הם אומרים שתגבורת של 10,000 ‏תגיע לפה בקרוב
‏כדי להשתלט על הבירה לחלוטין.
‏משטר הטליבן החדש טען שפניו לשלום, ‏והם מוכנים להוכיח את זה
‏במאמצי התחבבות בחדשות הערב של אפגניסטן.
‏- אולפן השלום -
‏יש צילומים קשים ‏של אפגנים מפוחדים בורחים מהעיר.
‏ב-31 באוגוסט, כשהטליבן בשליטה,
‏החייל האמריקני האחרון ‏השאיר את אפגניסטן בלילה,
‏אבל בימי הביניים.
‏אני יודע שהם מפחידים נשים וכאלה,
‏אבל ברשתות החברתיות הם נראים די סבבה.
‏טוב, חבר'ה, היום אני מסתכל ‏על כמה צילומים של הטליבן.
‏- התגובה של דיוק לטי-באן -
‏בואו נראה מה המפלצת המפחידה זוממת.
‏מגניב. אז הם שטים בסירות. ‏עולים על הקרוסלה. אהבתי.
‏במכון הכושר.
‏צריך לפתח את השרירים (גם: רובים).
‏כן, הם ממש אוהבים רובים.
‏יש פה הרבה רובים. ‏לסרטון הזה צריכה להיות אזהרת טריגר.
‏זו בדיחת רובים, חבר'ה.
‏נראה לי שהם מנסים לירות ‏באל המערבי שלנו שבשמיים.
‏בחיי, אתם לא נורמליים.
‏טוב, אז בבקשה, בנות, בדקתי את זה.
‏הטליבן אוהבים לבלות
‏והם אוהבים רובים, אבל נראה לי
‏שהם לא מאיימים עליכן ועל זכויותיכן ‏יותר מביהמ"ש העליון בארה"ב.
‏נתראה. תעשו לייק ותירשמו. ‏האשטאג נותנים בראש.
‏- אחד בספטמבר -
‏גם הם רוצים להחזיר את השעון לאחור.
‏עוד מדינה כושלת שנשלטת ‏על ידי קיצונים פונדמנטליסטים,
‏שמשתמשים בדוגמה דתית ‏כדי להגביל לנשים את החופש.
‏טקסס.
‏- דאלאס, טקסס -
‏דיווחי חדשות קשים חושפים ‏את חוק ההפלות החדש והנוקשה במדינה.
‏חוק ההפלות החדש והגורף של טקסס ‏נכנס לתוקף, ובית המשפט העליון
‏החליט שלא לבטל את ההחלטה ‏האוסרת על הפלות אחרי שישה שבועות.
‏הם קוראים לזה חוק הדופק,
‏אבל לא שומעים דופק אצל אף אחד מהמחוקקים.
‏דיווחים מאלפים חושפים שאפשר להרוויח כסף
‏מאיתור הפלות.
‏החוק גם מאפשר לאזרחים פרטיים
‏להגיש תביעה אזרחית נגד כל מי שמסייע
‏לאישה בהיריון המעוניינת בהפלה.
‏מסירת מידע על השכנים זה מנהג נוצרי מאוד.
‏אלמלא הלשינו על ישו, הוא לא היה מגיע לצלב.
‏רציתי שנשות טקסס ידעו שאני לגמרי בצד שלהן.
‏בדקתי קצת ושלחתי הודעות לבחורות מטקסס,
‏ופשוט אמרתי להן שאני לצידן,
‏ושאם הן רוצות להיפגש ולדבר
‏על הבחירות המיניות שלהן, ‏אני ממש פתוח לשיחה.
‏אבל לא שמעתי מאף אחת מהן.
‏אבל זה רק מראה לכם
‏שכל זה נדחק למחתרת.
‏- אחד עשר בספטמבר -
‏יום השנה ה-20 ל-11 בספטמבר.
‏הנשיא ביידן משתתף בטקס זיכרון נוגע ללב
‏לצד נשיאים לשעבר.
‏טראמפ ציין את היום בפרשנות קודרת ומכבדת ‏בשידור בתשלום לקרב אגרוף.
‏היו לי הרבה קרבות, ואני אוהב לוחמים
‏ואת הקשיחות שלהם, הם לא משחקים.
‏- להדיח את ביידן -
‏טראמפ רוכב על גל של נוסטלגיה
‏וממשיך לשקר
‏בעצרות משולהבות, ‏שמפיצות קורונה שמגיעות לכותרות.
‏לעשות את אמריקה גדולה שוב, שוב.
‏שוב, שוב.
‏נראה שטראמפ אף פעם לא הלך לגמרי.
‏אם יש דיפ סטייט, ‏הם לא עושים עבודה טובה כל כך.
‏ביידן קיבל זריקת מרץ כשדווח
‏על ברית צוללות חדשה בין אוסטרליה,
‏בריטניה וארה"ב
‏בשם אוקוס.
‏"אוקוס" נשמע מוזר, ויש המון ראשי תיבות…
‏זה דבר טוב.
‏אבל ההתכתבות חושפת טעות דיפלומטית.
‏הצרפתים רותחים מזעם
‏כי הם השקיעו בזה ‏שנים של שיחות בדרגים הגבוהים
‏ודיפלומטיה בדרגים הגבוהים, ‏עד למדינאים הבכירים ביותר.
‏הצרפתים חשבו שהם צריכים להיות מעורבים,
‏אבל אז זה יהיה "פאקוס".
‏"תזיינו אותנו"? ברצינות?
‏נימחה מעל פני האדמה מרוב שיצחקו עלינו.
‏למה לא לשלב ‏גם את הודו, תאילנד, ארמניה וסמואה?
‏אז זה יכול להיות "תזיינו אותנו בתחת".
‏זה דרש לא מעט מחשבה.
‏אני מקווה שתשאירו את זה.
‏בזמן שהחיסונים הראו לקורונה ‏את נחת זרועם המחוסנת…
‏- לא זמן למות -
‏הנצו ניצני התרבות הפופולרית.
‏סרט ג'יימס בונד האחרון והאפי ‏של דניאל קרייג, "לא זמן למות",
‏הגיע באיחור לבתי הקולנוע.
‏הפרשנות העכשווית לבונד מלאה
‏בפעלולים ובריגושים המזוהים עם הסרטים,
‏אבל עם 65 אחוז פחות מיזוגניה,
‏והוא העלה אבק לא מעט זמן.
‏אתה יכול לתאר לעצמך למה חזרתי לתמונה.
‏העיכוב היה מדאיג.
‏דניאל קרייג היה היה צעיר בהרבה ‏כשצילמו אותו.
‏עכשיו הוא מבוגר יותר. ‏יהיה לו הרבה יותר קשה לעשות את הפעלולים
‏מאשר כשהוא צילם אותם.
‏לא משנה לפני כמה זמן צולם הסרט,
‏הוא יהיה באותו גיל בצילומים.
‏אתה בטוח?
‏כי כשצפיתי בסרטים של רוג'ר מור,
‏בונד נראה מבוגר בכ-40 שנה ‏מהנשים שהוא תוקף,
‏אבל באותה תקופה זה היה בסדר.
‏"לא זמן למות" הצליח ‏להחזיר את הקהל לקולנוע,
‏לחוויה המשותפת של צפייה בבונד הורג אנשים,
‏יוצא ממכוניות ונראה טוב.
‏שכחתי איך מרגישים בקולנוע.
‏אי אפשר לעצור את הסרט כשצריך לשירותים,
‏אז הייתי צריכה לעשות בכיסא.
‏שכחתי. גם זה לא בסדר.
‏נהניתי לצפות בו במסך הגדול,
‏וכסרט מתח הוא באמת היה מותח,
‏כי שיעול יבש הדהד בבית הקולנוע.
‏- עשרים ושמונה בספטמבר -
‏סיקור שירת הברבור של קרייג ‏החזיר את הספקולציות הצפויות
‏לגבי הזהות של בונד הבא,
‏אף שיהיה לו קל יותר לפעול בחשאי ‏אם זהותו לא תיחשף.
‏סוכן 007 האחרון, דניאל קרייג, ‏אמר שהוא מוכן להמשיך הלאה מהתפקיד,
‏ועכשיו המעריצים מהמרים בגדול ‏על זהות המחליף.
‏כל אחד יכול לגלם את ג'יימס בונד,
‏וכשאני אומר כל אחד, אני מתכוון ‏לכל גבר לבן בערך בין הגילאים 35 ל-50.
‏אתה היית שוקל לגלם את התפקיד?
‏אין טעם שאנסה להתקבל אפילו, נכון?
‏כי כבר לא רוצים אנשים כמוני.
‏עכשיו זה ג'יימס בונד
‏אפס אפס נאור.
‏השם הוא בונד, ג'יימס בונד. הוא לוכסן אותו.
‏הם הרסו את הדמות, כמובן.
‏אתם יודעים שבכל הסרט האחרון
‏הוא לובש שמלה ועושה הפסקות מיינדפולנס?
‏לא נראה לי שזה נכון.
‏לא ראיתי אותו, ואני לא מתכוון לראות.
‏זה מגוחך, הטליבן הליברלי הזה ‏שמפיל אנשים דגולים
‏כמו בונד כאילו הם היו פסלים.
‏וכמובן,
‏כבר אי אפשר לקרוא להם גברים דגולים.
‏לא, אלה נשים ללא צוואר רחם.
‏הם הורסים הכול, ואני מתכוון הכול.
‏מי אלה "הם"?
‏הם, אלה.
‏ואלה כינויי הגוף שלהם? ‏-לך תזדיין.
‏אבל הלהיט הכי גדול על המסכים השנה
‏הוא חגיגת שפיכות הדמים הקוריאנית המטרידה…
‏"משחק הדיונון".
‏אהבתי את זה.
‏זה היה כמו ‏"בייק אוף בריטניה" בגרסה קוריאנית.
‏היו אתגרים מלחיצים…
‏מנחים חסרי הבעת פנים…
‏הדחות מפתיעות…
‏וכמובן, המון עוגיות.
‏אולי אנסה להכין אותן בעצמי.
‏זה מה שאומרים?
‏זה שוב קורה.
‏עוד דרמה טלוויזיונית ‏עם צוות שחקנים מגוון בצורה אבסורדית.
‏כולם אסיאתים?
‏באמת? מתי זה קורה במציאות?
‏זה פשוט לא ייאמן.
‏אבל כמובן, הרעים הם גברים לבנים פריבילגים.
‏איך זה משקף את החברה?
‏כל התוכנית הייתה נאורה בטירוף.
‏השומרים חבשו מסכות על כל הפנים.
‏הדרמה הדיסטופית יצרה דיווחי חדשות מאשימים.
‏היא אלימה מאוד.
‏זה בדיוני, כמובן, ומיועד למבוגרים,
‏אבל למרבה הצער, זה לא מנע מילדים לצפות בה.
‏ילדים לא אמורים לצפות ב"משחק הדיונון".
‏אנחנו באמת רוצים שהילדים שלנו יגדלו
‏כשהם מדברים קוריאנית עם כתוביות באנגלית?
‏הגיוני לחשוב שהורים ישמחו ‏שהילדים שלהם משחקים ומפעילים את הגוף
‏במקום לבהות במסך כל היום.
‏אפילו אם זה מונע מהם לישון בלילה.
‏אבל היכולת האהובה של האנושות ‏לשתף ולהגיב בלי ללא הרף
‏על ממים של "משחק הדיונון" נעצרה פתאום
‏כאשר באירוע המזעזע ביותר של 2021,
‏פייסבוק הפסיקה לעבוד לזמן קצר.
‏- אנחנו מתקשים למצוא את האתר -
‏- ארבעה באוקטובר -
‏נפילת המדיה החדשה ‏עוררה שמחה לאיד במדיה הישנה.
‏- פייסבוק, אינסטגרם, ווטסאפ בין הנפגעות -
‏הערב, הקריסה הענקית.
‏פייסבוק, אינסטגרם וווטסאפ.
‏כשפייסבוק נפלה, מיד צילמתי סרטון תגובה.
‏לא!
‏אבל הייתי ממש מוגבל ‏מבחינת המקומות שבהם יכולתי לפרסם אותו.
‏למשך כמה שעות אף אחד לא אישר את קיומו,
‏הרבה משתמשים הניחו שהם מתו.
‏אף אחד לא היה מסוגל ‏להשתמש ברשתות החברתיות.
‏זה כמו להיות דונלד טראמפ למשך אחה"צ.
‏אלה היו כמה שעות איומות.
‏בהיתי בטלפון שלי,
‏תהיתי אם יעברו הודעות.
‏אף הודעה לא עברה.
‏אז בעצם זה כמו ערב רגיל.
‏פייסבוק שוב נתונה למתקפה.
‏יש עוד חדשות שליליות על הרשת החברתית
‏כשחושפת השחיתויות פרנסיס הוגן
‏מספרת לסנאט האמריקני
‏שפייסבוק יודעת שהיא רעילה.
‏- דרך האקר 1 -
‏תוכן שמעורר בך תגובה קיצונית,
‏יש יותר סיכוי שיזכה ללחיצה, ‏לתגובה או לשיתוף חוזר.
‏העדות שלה קיבלה שבעה לייקים,
‏שלושה לבבות, שני פרצופים אכפתיים ‏ופרצוף כועס.
‏הרשתות החברתיות גורמות לאנשים ‏לעשות דברים שהם לא רוצים לעשות.
‏לא רציתי לצלם 400 תמונות ‏של רגליים ונקניקיות ליד בריכת השחייה.
‏לא, אינסטגרם הכריחה אותי.
‏עשיתי את אתגר ארגזי החלב, ‏ואני שונא חלב וארגזים.
‏אני קורבן לא פחות מכל אחד אחר.
‏משפיענים הם בין האנשים הכי מושפעים,
‏ומי דואג לנו?
‏פוסטים בפייסבוק חרחרו אלימות,
‏והפלטפורמה אפשרה סחר בבני אדם.
‏הרשתות החברתיות חטפו ביקורת קשה בתקשורת,
‏במיוחד על היכולת שלהן ‏להרוויח כסף ללא רחמים
‏מכעס וייאוש אפילו ביעילות רבה יותר מאדל.
‏ברשת החברתית שלך, ייפיאקר,
‏המשתמשים מביעים זעם ואומללות בלי הפסקה.
‏וחיוני לתת להם לעשות את זה.
‏היא עברה אופטימיזציה ‏כדי להשאיר אותם במצב הזה.
‏גילינו ששמירה על תחושה בלתי מוגבלת ‏של יציאה מהכלים
‏משאירה את המשתמשים שלנו מעורבים, ‏ואם הם מעורבים,
‏הם בטח נהנים, ‏אפילו אם הם אומללים עד כדי ייאוש.
‏למעשה, במיוחד אז, כי אומללות עד כדי ייאוש
‏פירושה גם יותר מעורבות.
‏החברה שלנו היא עכשיו מטא.
‏כעבור חודש, באירוע תאגידי היפנוטי,
‏פייסבוק העלתה גרה ויצרה את עצמה מחדש כמטא, ‏עם לוגו חדש,
‏סמל האינסוף, הרווח שרוצה החברה.
‏חקיין בן האנוש מארק צוקרברג
‏חשף בהתלהבות את התוכניות החדשות ‏להוציא מיליארדים
‏על מרחב מציאות מדומה שהוא מכנה "המטאוורס".
‏אני גאה במה שבנינו בינתיים ‏ומתרגש מהדבר הבא.
‏רואים שזה עולם פנטזיה, ‏כי הוא מלא בטיפוסים אומנותיים מגניבים.
‏לא כמו פייסבוק האמיתית, ‏שמלאה בסקס, מזיקים וסוטים.
‏אלה האנשים שיהיו במטאוורס.
‏צריכים לקרוא לזה "מי טו ורס".
‏התרשמתי.
‏הדמות של צוקרברג נראית ‏כמו גרסה אמיתית יותר שלו ממנו.
‏בסדר. מושלם.
‏עולם מציאות מדומה שנראה קורץ יותר ויותר
‏כי במציאות האמיתית ‏העולם עדיין מנסה להרוג אותנו.
‏כנס האקלים COP-26 שציפו לו רבים…
‏- שלושים ואחת באוקטובר, גלזגו -
‏נפתח בגלזגו, לונדון.
‏ההזדמנות האחרונה של האנושות
‏לקיים מו"מ לשלום עם כדור הארץ, ‏לפי הסיקור המצביע על אבדון.
‏אף אחד מאיתנו לא יוכל לברוח ‏מהגרוע ביותר, שטרם קרה,
‏אם לא ננצל את הרגע הזה.
‏המשימה המוצהרת של הכנס:
‏למנוע מהעולם להתחמם יותר מדי.
‏יש השלכות חמורות מאוד על העולם
‏אם לא נשמור על ההתחממות הגלובלית ‏מתחת ל-1.5 מעלות צלזיוס.
‏בצורת, רעב, מיליוני חסרי בית, ‏אוקיינוסים חומציים,
‏אזורים מתים ו…
‏תקשיבו, מספיק. אם הוא לא הולך, אני הולך.
‏כן. אין בעיה. הוא יכול ללכת. ‏-בבקשה.
‏סוף העולם לא מרתק מספיק
‏בלי מוזיקת רקע?
‏- לפעול עכשיו! -
‏- הכחשה היא לא מדיניות! -
‏בשעה שהעולם ממתין במתח
‏להכרזה שלא תצא מהכנס,
‏פעילי אקלים צובאים על גלזגו.
‏הקטע של "חיי שחורים חשובים" תוקן,
‏אז היה לי רוחב הפס ‏להיות מעורב בשינוי האקלים.
‏אני רוצה להיות הגרטה טונברי של הסביבתנות.
‏הרבה אנשים נשארים בבית,
‏וכיוון שהם לא רואים את המציאות
‏של שינוי האקלים מקרוב, ‏הם בכלל לא חושבים על זה.
‏אז רציתי להפוך את היוצרות.
‏אז נסעתי לגרינלנד
‏כדי לראות את הקרחונים הנמסים בעצמי, ‏ואז לשריפת יער בקליפורניה
‏ולמסיבת חוף בקנקון.
‏זה היה מקרה חירום אקלימי?
‏לא, אבל חייבים להירגע לפעמים.
‏להימנע משחיקה, ‏במיוחד כי נושא השריפות נהיה שחוק.
‏איך הגעת למקומות האלה?
‏במטוס פרטי, מן הסתם.
‏אני יודע מה אתה עומד להגיד, ‏זה מזיק לסביבה,
‏אבל כיוון שמטרת הטיסה הייתה לשכנע ‏אנשים אחרים לא להשתמש בדלקי מאובנים,
‏טכנית זו פליטת פחמן נייטרלית.
‏אני מסכים עם המפגינים.
‏אין עולם חלופי.
‏יש לי גשושיות חלל שמחפשות אותו כבר עשור.
‏אנחנו חייבים להגן על הסביבה ‏למען האנשים שיחיו בכדור הארץ
‏בעוד 100 שנה. ‏-למשל הנכדים שלנו?
‏האמת היא שחשבתי עליי,
‏אם טכנולוגיית הקריוגניקה שלי תעבוד, ‏אני מניח שגם הילדים של אנשים אחרים.
‏אצטרך מישהו שיעשה לי ניקוי יבש.
‏הסכם אקלים נחתם סוף סוף, ‏אבל הוא לא כפי שהובטח.
‏- שלושה עשר בנובמבר -
‏האנושות עברה מהתעלמות מהאקלים
‏לגזלייטינג,
‏שזה מזיק עוד יותר לסביבה.
‏הודו וסין סירבו להתחייב ‏להפסיק את השימוש בפחם,
‏והעדיפו במקום זאת לצמצם את איי סיישל.
‏הכנס היה כישלון.
‏- האקלים משתנה ‏למה לא אנחנו? -
‏יש סצנות מרגשות בכנס,
‏כשהסכם הפשרה הוכרז, ‏ונשיא הכנס, אלוק שארמה, בכה בגלוי,
‏מה שרק העלה את מפלס הים, שכבר מסוכן.
‏פשוט תחשבו על זה.
‏אם מפלס הים יעלה,
‏הוא רק יטביע את הליברלים ‏בחוף המזרחי ובחוף המערבי.
‏המדינות הכחולות יהיו קצת יותר כחולות.
‏זה נשמע רע, אבל בואו נהפוך את זה.
‏מה אם במקום לעלות, הים יתאדה מרוב חום?
‏יכולים להיות לזה יתרונות מדהימים.
‏זה יחשוף רכסים תת-ימיים ‏שאף אחד לא טיפס עליהם,
‏ויהיו בעולם פי שלושה ‏יותר אטרקציות תיירותיות.
‏יצטרכו לשכתב את ספרי הגאוגרפיה.
‏תחשבו על זה. ‏תוכלו לנסוע לראות את הטיטניק.
‏וואו.
‏נכון שזה יהיה אדיר?
‏במכונית חשמלית, כמובן. אני לא מפלצת.
‏אז הכנס נגמר בקול ענות חלושה, ושוב האנושות
‏תישרף, תטבע או תמות מנגיף.
‏הקורונה מראה סימני חזרה לחיים,
‏בין היתר כי עוצמת החיסון ‏פוחתת משמעותית אחרי חצי שנה,
‏כמו אהבת אמת. נדרשות זריקות בוסטר.
‏ביידן קיבל זריקת בוסטר בטלוויזיה.
‏לא ידעתי שאפשר להזריק לרוחות רפאים ‏בלי שתמיסת החיסון
‏תטפטף ישר לרצפה,
‏אבל לא ידעתי שלרוחות יש ורידים.
‏- איך הנאצים עשו את זה? ‏הם אמרו שהיהודים חולים -
‏הנאצים של היום רוצים לחסל ‏90 אחוז מאוכלוסיית העולם.
‏- צוותים רפואיים זקוקים לתמיכתכם! -
‏האמונות המשונות של מתנגדי החיסונים ‏מהגרעין הקשה פירושן שאנשים רבים
‏עדיין מתעקשים על זכותם לא לקבל את החיסון.
‏למרבה הצער, הקורונה עדיין מתעקשת ‏על זכותה להדביק ולהרוג אותם.
‏זאת מגפה של הלא מחוסנים.
‏לכן אני מקדם
‏דרישת התחסנות בכל מקום שאני יכול.
‏התקשורת שממלאת את חובתה ‏חושפת את מדיניות המגפה העדכנית.
‏נותרו שעות ספורות ‏עד שכל הצוותים הרפואיים במדינת ניו יורק
‏יהיו חייבים להתחסן, ‏והרשויות נוקטות אמצעים דרסטיים.
‏כדי לכופף את זרועם ‏של מתנגדי החיסונים ולתקוע בה מחט,
‏ממשלות מתכננות תוכניות התחסנות חובה.
‏דיווחים בולטים חושפים
‏שעובדי המדינה בארה"ב חייבים לקבל זריקה, ‏אחרת הם ייזרקו ממשרותיהם.
‏- ביהמ"ש חסם התחסנות חובה ‏בבתי הספר בניו יורק -
‏עומדים לפטר אותי.
‏זה יהיה היום האחרון שלי.
‏ערוצי החדשות מתמלאים במומחים ‏שקוראים להחזרה נרחבת של המסכות.
‏כשנמצאים באזור, שהוא כמעט כל המדינה,
‏שבו יש עומס נגיפי גבוה,
‏צריך לחבוש מסכה.
‏תוריד את המסכה. ‏-לא עוד מסכות!
‏ואלה שאינם מומחים סירבו להתמודד עם הדרישה
‏בסצנות צפויות של כעס.
‏כמה מהשדרנים ‏מתנגדים למסכות בצורה פרובוקטיבית.
‏בפעם הבאה שתראו מישהו במסכה על המדרכה
‏או על שביל אופניים, אל תהססו.
‏תבקשו בנימוס אבל בתקיפות,
‏"אתה מוכן בבקשה להוריד את המסכה?
‏לפי המדע, אין סיבה שתחבוש אותה.
‏המסכה שלך מסבה לי אי-נחת".
‏מסכות הן מלכודות מוות, בעיקר לילדים.
‏ילדים לא יכולים לנשום דרך מסכות.
‏לכן כל כך הרבה ילדים מתים בליל כל הקדושים.
‏זה ופולחן שטני טקסי.
‏ניסית להוריד למישהו את המסכה?
‏האמת היא שאעצור אותך בשלב הזה.
‏אני סקפטית למסכות, האמת,
‏אז יש לי זכות למנוע מהעיניים שלי
‏לראות תמונות של מסכות שפוגעות באמונה שלי.
‏המסכה שלך מסבה לי אי-נחת.
‏תאכלו אוויר, כבשים!
‏לפרצוף שלך!
‏לא בסדר!
‏לך קל לשבת שם במסכה שלך ‏ולהיראות מרוצה מעצמך.
‏לפחות אני מניחה שאתה נראה מרוצה מעצמך.
‏לקראת חג המולד,
‏הגיעו חדשות דוחקות על המתנה שאיש לא רצה.
‏הבוקר עוד וריאנט מדאיג של קורונה ‏מתפרץ מעבר לים.
‏וריאנט חדש ומידבק ביותר, אומיקרון.
‏וריאנט האומיקרון החדש
‏הוא נגיף הקורונה ‏שעבר הכי הרבה מוטציות בינתיים.
‏יש לו 30 מוטציות בחלבון הספייק,
‏זאת אומרת שהחיסונים הקיימים ‏אולי לא יעילים,
‏ורואים עלייה חדה
‏במספרי החולים, האשפוזים ומקרי המוות.
‏למה לא השמעת מוזיקה ברקע עכשיו?
‏אמרת ש… ‏-לא!
‏תשמיע מוזיקה ברקע בקטע הזה. משהו קצבי.
‏אחרת זה יהיה מדכא מאוד.
‏למרות הסכנה החדשה,
‏כמה מהשדרנים עדיין משדרים מסרים מסוכנים.
‏זין על החיסון! זין על החיסון!
‏אני רוצה להודות לכם שצפיתם הערב,
‏ואני רוצה שתחשבו על השאלה הזאת.
‏אם מסכות מגינות עלינו
‏והאבולוציה אמיתית, כפי שהליברלים מתעקשים…
‏- למה הם מנסים לסתום לכם את הפה? -
‏למה לא פיתחנו מסכות עור?
‏רק שואלת שאלות.
‏תחשבו על זה.
‏מדיסון, נוכל לדבר על הגישה שלך ‏כלפי הקורונה והחיסונים?
‏על זה אתה רוצה לדבר?
‏זה כל כך משעמם…
‏לא תשאל אותי על חברי הטוב קייל ריטנהאוס?
‏לא, כי אתם הליברלים איבדתם אותו, מה?
‏אוי, מסכנים שלי.
‏הוא כוכב אמיתי.
‏הוא צריך להוציא תקליט. אני אקנה אותו.
‏כל עוד זה לא ראפ או משהו כזה.
‏אתה מתכוון לשאול אותי על פוטין?
‏הוא פוצץ לוויין שלו בטיל,
‏וזה מפגן כוח.
‏זה כמו להכניס לעצמך אגרוף בפרצוף ‏כדי להראות כמה אתה חזק.
‏וזה פוטין.
‏הוא גבר חזק, גבר מטורף.
‏אני אוהבת אותו.
‏הייתי עושה את זה. אתה לא רוצה לדבר ‏על גיליין מקסוול והנסיך אנדרו?
‏בעצם אני לא יכולה לדבר על זה ‏כי עלולים לזמן אותי להעיד.
‏אני רק רוצה לדעת למה את אומרת לצופים שלך
‏לא להתחסן או לשים מסכות.
‏אני אף פעם לא אומרת את זה.
‏אני רק שואלת שאלות. ‏-נראה שזה מודל עסקי די גרוע,
‏להרוג את הקהל שלך ‏על ידי מתן עצות בריאות שגויות.
‏הייתי אומרת שזו…
‏עמדה רדיקלית מרעננת
‏שמביאה צופים חדשים בלי הפסקה,
‏כך שמספר הצופים נשאר מאוזן.
‏זה איזון עדין.
‏את התחסנת, מדיסון?
‏אמרתי לך, לא התכוונתי לדבר על זה.
‏מה אמרתי לך?
‏מדיסון, התחסנת?
‏אני רק רוצה לדעת… ‏-מה אמרתי לך?
‏בהתאם למדיניות החברה של הרשת שלך…
‏סלח לי, חרא.
‏אני רק שואל שאלות.
‏סלח לי, חרא.
‏אני חושבת שזה סוף הריאיון.
‏להתראות. תודה רבה. ‏-אני רק שואל שאלות.
‏אמרת לי, אמרתי לך ‏לא לשאול אותי את השאלה הזאת.
‏גזלת לי שעתיים.
‏בזבזת לי את הזמן. אני צריכה ללכת.
‏תצא לי מהאולפן. עוף מפה!
‏היי, רוצה לצלם את זה?
‏תעלה את זה לרשת החברתית שלך. ‏תנשק אותו, מותק.
‏שוב מדובר בשתי האמריקות,
‏כל צד מאמין שהצד השני ‏מנסה להרוג אותו או לשעבד אותו.
‏לא משנה אם מדובר במסכות ‏או חיסונים או קולות.
‏הם לא מפסיקים לצעוק זה על זה,
‏וזה מתגבר ברשתות החברתיות ובטלוויזיה.
‏אבל אני תוהה, ‏אם שני הצדדים האלה ישבו יחד פעם
‏כבני אדם בחיים האמיתיים ‏ויקדישו את הזמן להקשיב זה לזה,
‏אולי, רק אולי,
‏עלולה לפרוץ תגרה מלאה בזעם.
‏נכון שזה יהיה מחזה מרהיב?
‏- חיי שחורים חשובים ואנטיפה באו לאיים -
‏אנחנו מסיימים את השנה כפי שהתחלנו אותה, ‏מקוטבים ומפולגים.
‏פרוגרסיבים נגד שמרנים, ‏מחוסנים נגד לא מחוסנים.
‏ישו המלך!
‏מדע נגד ההפך המטורלל המזוין
‏של המדע המזוין.
‏יש האומרים שאנחנו בעיצומה של מלחמת תרבות,
‏אחרים חולקים על דעתם באלימות.
‏אבל יש תקווה.
‏אומנם הם לא החזירו הכול לשגרה,
‏אבל החיסונים נתנו לנו את הדבר ‏הכי שגרתי בשגרה החדשה בינתיים.
‏הזדמנות לחיות, ללמוד ואפילו לאהוב שוב.
‏איך הלכה ההיכרות באינטרנט, ג'מה?
‏ג'ף?
‏הייתה כימיה בזום,
‏אז נפגשנו לדייט בפארק.
‏מרגש.
‏עמדתי לספר לו על אוסף פסלוני החזירים שלי
‏כשהוא קיבל הודעה שבה נכתב ‏שהוא נמצא חיובי להדהים לקורונה,
‏והוא צריך להיכנס לבידוד מיידי.
‏מאז לא שמעתי ממנו כלום.
‏אין הודעות, אין מיילים, כלום, ‏אז אני יכולה רק להניח שהוא מת
‏או בבית חולים על מכונת הנשמה.
‏אני רק רוצה ‏לנצל את ההזדמנות הזאת כדי להגיד,
‏ג'ף, אם אתה צופה בזה עם צינור בגרון,
‏בבקשה תשלח לי הודעה ‏כדי שאדע שאתה עדיין בחיים.
‏מערכת ההפעלה שלי תעשה עדכון הערב.
‏משהו לצפות לו.
‏מה את למדת ב-2021, קאתי?
‏הדבר העיקרי שלמדתי
‏הוא לא לפוצץ מפעל למסכות עם אזיק אלקטרוני.
‏ככה מצאו אותי כל כך מהר.
‏טוב. נגמר הזמן.
‏טוב.
‏בבקשה. בואו נגמור עם זה.
‏מקווה שאתם מצלמים. ‏זה הדיפ סטייט בפעולה.
‏ואומרים שזה לא אמיתי.
‏המסכות שלכם פוגעניות כלפיי.
‏אתה מכאיב לי ביד.
‏אני לא מצליחה לנשום. זה דיכוי.
‏ומה אתה למדת ב-2021, זירו?
‏למדתי שמארק צוקרברג לא מודע לכך
‏שכבר בניתי את המטאוורס לפני חמש שנים.
‏כולנו נמצאים בו מ-2016.
‏מה את למדת ב-2021?
‏למדתי שכשאני אומרת את המשפט, ‏"הייתי בחדר כש…"
‏אנשים נוטים לצאת מהחדר.
‏מה למדתי ב-2021?
‏למדתי שאף אחד לא למד כלום ב-2020.
‏למדתי שתמיד חכם
‏לשמור את מדליית ‏מסדר האימפריה הבריטית קרובה.
‏מא"ב.
‏מצורף אחד בקבוק.
‏זה שובב, נכון? אבל זה די כיפי.
‏מה את למדת ב-2021, ג'מה?
‏הייתי צריכה ללמוד איפה השקדים שלי ‏כדי שאוכל לעשות בדיקת קורונה.
‏הם בבקבוק בארון, ככה שזה קל יותר.
‏סיימנו?
‏בסדר.
‏מה קורה, חבר'ה?
‏בדיוק סיימתי עם נטפליקס, ‏אני מת שתראו את זה.
‏אני לא יכול להגיד יותר מדי, זה די חשאי.
‏מישהו יכול לנחש מה זה? ‏תכתבו תגובה, תירשמו.
‏האשטאג נותנים בראש.
‏זהו? כדאי שאחזור לעבודה,
‏אם זה בסדר.
‏על מה אתה עובד?
‏זה זן חדש ומדאיג שגיליתי בדיוק…
‏לברוח!
‏תרגום כתוביות: דניאל שרמן